### Beslutningstema

I denne sag skal der træffes beslutning om [adresse] i [adresse] skal udbydes til salg uden en mindstepris.

### Historik

Tønder Kommune har 1. december 2015 købt bygningen af Sydenergi for 4,5 mio. kr.

Ejendommen er købt som et led i erhvervsudviklingen i Tønder Kommune.

Det er af Kommunalbestyrelsen i maj 2021 besluttet at udbyde ejendommen til salg for 5 mio. kr. i offentligt udbud med projekt.

Der blev i den forbindelse indhentet 3 vurderinger fra 3 ejendomsmæglere, hvor den højeste vurdering blev fastsat til udbudsprisen.

Der har i udbudsperioden ikke været nogen interesserede købere, og ejendommen er idag til salg via EDC.

### Sagsfremstilling

Det er forvaltningens vurdering, at salgsprisen for bygningen ikke afspejler markedet. Prisen vurderes høj ud fra ejendommens beliggenhed samt mulighed for udlejning. Den tidligere vurdering af ejendommen var baseret på en højere udlejning, da en lejer har opsagt sin lejeaftale i løbet af 2021, hvilket betyder at lejeindtægten fremadrettet bliver mindre.

Begrundelsen for ændring af udbudsprisen til uden mindstepris er udover ovenstående parametre, at der ikke har været nogen interesse for bygningen via fremvisninger. Ingen har rekvireret udbudsmaterialet, og nuværende lejere har heller ikke udvist interesse for køb af ejendommen.

Der har løbende i den overståede udbudsperiode været dialog med mægler, som ligeledes giver udtryk for, at ejendommens pris ikke afspejler markedet.

Tønder Kommune ønsker ejendommen solgt for at styrke erhvervslivet og væksten i kommunen.

Forvaltningen har tidligere indhentet 3 vurderinger på henholdsvis 5 mio, 3,9 mio. og 2,5 mio. kr. Den store spredning på vurderingerne afspejler, at ejendommen er svær at prisfastsætte, og at nuværende mindstepris er for høj.

Derfor foreslås ejendommen udbudt uden mindstepris, så prisen kan vurderes sammen med eventuelle bud og projekt. Hermed kan man nå ud til flere potentielle købere.

Selvom ejendommen udbydes til salg uden mindstepris, skal ejendommen sælges til markedsprisen.

Eventuelle bud og projekt behandles efter udbudsperioden i både Økonomiudvalget og Kommunalbestyrelsen, idet ejendommen foreslåes udbudt uden mindstepris.

Udbudsperioden foreslås at være 4 uger.

### Økonomi

|  |  |  |  |  |
| --- | --- | --- | --- | --- |
|  | År 2021 |  | Samlet areal | Kr/m² |
| 1300 | Udvendig vedligehold | kr. 210.288,00 | 4.044,00 | kr. 52 |
| 1100 | Indvendig vedligehold | kr. 0 | 0,00 | kr. 0 |
| 1301 | Service abonnementer | kr. 20.220,00 | 4.044,00 | kr. 5 |
|  | Bygningsforsikring | kr. 9.460 | 4.044,00 | kr. 2,30 |
|  | EL, vand, varme og renovation (tomgang) | kr. 56.226,25 |  |  |
|  | Grønne arealer | kr. 35.568,00 |  |  |
|  | Lejeudgifter | kr. 331.762,25 |  |  |
|  | Lejeindtægt | - kr. 358.040,00 |  |  |
|  |  |  |  |  |
|  | I alt | 26.277,75 |  | kr. 59,30 |

### Lovgrundlag

Udbudsbekendtgørelsen

### Direktøren for Teknik, Klima og Beskæftigelse indstiller,

at [adresse] udbydes til salg uden mindstepris og med projekt,

at ejendommen udbydes til salg i offentligt udbud i 4 uger, og

at indstillingen videresendes til Kommunalbestyrelsen.

Beslutning fra Økonomiudvalget, 20. januar 2022, pkt. 14:

Indstillingen anbefales, idet udbudsfristen sættes til 8 uger.

### Beslutning

Økonomiudvalgets indstilling godkendt